wickkiey/tamil-wikipedia-chunked huggingface dataset:
# நாற்குளோரோ பெர்ரேட்டு

**நாற்குளோரோ பெர்ரேட்டு** (*Tetrachloroferrate*) என்பது FeCl<sup>−</sup><sub>4</sub> என்ற மூலக்கூற்று வாய்ப்பாட்டைக் கொண்டு ஒரு பல்லணு அயனியாகும். பெரிக் குளோரைடு (FeCl<sub>3</sub>) பல்வேறு குளோரைடு உப்புகளில் இருந்து குளோரைடு அயனியை எடுக்கும்போது மெட்டாலேட்டு உருவாகும். இதன் விளைவாக உருவாகும் நாற்குளோரோபெர்ரேட்டு உப்புகள் பொதுவாக முனைவற்ற கரைப்பான்களில் கரைகின்றன. மையத்தில் இரும்பு(III) உடன் நாற்குளோரோ பெர்ரேட்டு நான்முகி வடிவவியலைக் கொண்டுள்ளது. பெர்குளோரேட்டுடன் ஒப்பிடக்கூடிய ஒருங்கிணைக்காத அயனியாக இது பயனுள்ளதாக இருக்கும். பல கரிம அம்மோனியம் உப்புகள் அவற்றின் புதிய பண்புகளுக்காக ஆய்வு செய்யப்பட்டுள்ளன. 1-பியூட்டைல்-3-மெத்திலிமிடாசோலியம் நாற்குளோரோபெர்ரேட்டு காந்தத்தன்மை கொண்ட பல அயனி திரவங்களில் ஒன்றாகும். மும்மெத்தில் குளோரோமெத்திலமோனியம் நாற்குளோரோபெர்ரேட்டு ஒரு நெகிழிப் படிகமாகும். இது பல்வேறு வகையான உள்ளீடுகளுக்கு பதிலளிக்கும் வகையில் ஒரு மூலக்கூற்று நிலைமாற்றியாகச் செயல்படும்.
# 4-ஐசோபுரோப்பீனைல்பீனால்

**4-ஐசோபுரோப்பீனைல்பீனால்** (*4-Isopropenylphenol*) என்பது C<sub>9</sub>H<sub>10</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH<sub>2</sub>=(CH<sub>3</sub>)CC<sub>6</sub>H<sub>4</sub>OH என்ற கட்டமைப்பில் அமைந்துள்ள இச்சேர்மத்தில் இரண்டு புரோப்பீனைல் (CH<sub>2</sub>=C-CH<sub>3</sub>) குழுக்கள் பீனாலின் நான்காவது நிலையில் இணைக்கப்பட்டுள்ளன. பல்கார்பனேட்டு நெகிழி தயாரிப்பில் பயன்படுத்தப்படும் பிசுபீனால் ஏ என்ற வேதிப்பொருள் தயாரிப்பின் போது இடைநிலை வேதிப்பொருளாக 4-ஐசோபுரோப்பீனைல்பீனால் கிடைக்கிறது. 2007 ஆம் ஆண்டில் 2.7 மீட்டர் கிலோகிராம்/ஆண்டு என்ற அளவில் உற்பத்தி செய்யப்பட்டது. பாரா-பாரா பிசுபீனால் ஏ சேர்மத்தின் உற்பத்தியில் உடன் விளைபொருளாக உருவாகும் ஆர்த்தோ-பாரா பிசுபீனால் ஏ மாற்ரியத்தை மறு சுழற்சி செய்தும் 4-ஐசோபுரோப்பீனைல்பீனால் தயாரிக்கமுடியும்.
# 4-ஐசோபுரோப்பீனைல்பீனால்

## தயாரிப்பும் வினைகளும்

பிசுபீனால் ஏ சேர்மத்தின் உயர்-வெப்பநிலை நீராற்பகுப்பு வினையின் மூலம் பீனாலுடன் சேர்ந்து 4-ஐசோபுரோப்பீனைல்பீனால் கலவை உருவாகிறது.:  
:  
4-ஐசோபுரோப்பைல்பீனாலின் வினையூக்க ஐதரசன் நீக்க வினை மூலமாகவும் இந்த சேர்மத்தை உருவாக்க முடியும்.  
4-ஐசோப்ரோப்பீனைல்பீனால் கந்தக அமிலத்தின் மூலம் O-புரோட்டானேற்றத்திற்கு உட்பட்டு, கார்போ நேர்மின் அயனியை அளிக்கிறது, இது பல்வேறு இருபடி வினைகளுக்கு உட்படுகிறது.
# இரும்பு(II) சயனைடு

**இரும்பு(II) சயனைடு** (*Iron(II) cyanide*) Fe(CN)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெளிர் பச்சை நிறத்தில் திண்ம நிலையில் இது காணப்படுகிறது.
# இரும்பு(II) சயனைடு

## தயாரிப்பு

அமோனியம் பெர்ரோசய்னைடை 320 பாகை செல்சியசு வெப்பநிலைக்கு சூடுபடுத்தினால் இச்சேர்மம் கரைந்து இரும்பு(II) சயனைடு உருவாகிறது.  
3 (NH<sub>4</sub>)<sub>4</sub>Fe(CN)<sub>6</sub> → Fe<sub>2</sub>Fe(CN)<sub>6</sub> + 12 NH<sub>4</sub>CN
# இரும்பு(II) சயனைடு

## வினைகள்

இரும்பு(II) சயனைடு பொட்டாசியம் ஐதராக்சைடு கரைப்பானுடன் வினைபுரிந்து இரும்பு(II) ஐதராக்சைடு மற்றும் பொட்டாசியம் பெர்ரோசயனைடு ஆகியவற்றை உருவாக்குகிறது..  
Fe<sub>2</sub>Fe(CN)<sub>6</sub> + 4 KOH → 2 Fe(OH)<sub>2</sub> + K<sub>4</sub>Fe(CN)<sub>6</sub>
# டெட்ராமெத்திலெத்திலீன்

## வினைகள்

குறைந்த இணைதிறன் கொண்ட உலோகங்களுடன் டெட்ராமெத்திலெத்திலீன் வினைபுரிந்து உலோக-ஆல்க்கீன் அணைவுச் சேர்மங்களை உருவாக்குகிறது. டெட்ராமெத்திலெத்திலீன் இருபோரேனுடன் வினைபுரிந்து தெக்சைல்போரேன் எனப்படும் மோனோ ஆல்கைல்போரேனைக் கொடுக்கிறது.  
டெட்ராமெத்திலெத்திலீனை எலக்ட்ரான் இழப்பு வினைக்கு உட்படுத்தினால் பினாக்கால் தோன்றுகிறது.  
பென்ப்ரோபத்ரின் என்ற களைக்கொல்லி தயாரிப்பில் டெட்ராமெத்திலெத்திலீன் ஒரு முன்னோடிச் சேர்மமாகப் பயன்படுகிறது.
# அயோத்தி இராமர் கோயில்

இராமாயண காவியத்தின்படி, இராமர் அயோத்தியில் பிறந்தார். எனவே அயோத்தி இந்துக்களுக்கு மிகவும் புனிதமான நகரங்களில் (*சப்த புரி*) ஒன்றாகும். பொ.ஊ. 1528 ஆம் ஆண்டில், முகலாயப் பேரரசர் பாபரின் ஆணையின்படி, இராமர் பிறந்த இடம் என்று கூறப்படும் இராம ஜென்ம பூமியின் தளத்தில் இருந்த குழந்தை இராமர் கோயில் இடிக்கப்பட்டு பாபர் மசூதி கட்டப்பட்டதாக நம்பப்படுகின்றது. இராம ஜென்ம பூமி தொடர்பாக 1850 களில் சர்ச்சை எழுந்தது மற்றும் 1980-களில் சங்கப் பரிவாரைச் சேர்ந்த விசுவ இந்து பரிசத் அமைப்பினர், இந்துக்களுக்காக ராம ஜென்ம பூமியை மீட்டெடுக்கவும், குழந்தை இராமருக்கு (*ராம் லல்லா*) கோயிலைக் கட்டவும் ஒரு புதிய இயக்கத்தைத் தொடங்கியது, 9 நவம்பர் 1989-இல், சர்ச்சைக்குரிய மசூதியை ஒட்டிய நிலத்தில் இராமர் கோவிலுக்கு அடிக்கல் நாட்டியது. 6 டிசம்பர் 1992 அன்று, விசுவ இந்து பரிசத் மற்றும் பாரதிய ஜனதா கட்சி ஏற்பாடு செய்த,*கரசேவர்கள்* என்றழைக்கப்பட்ட ஏறத்தாழ ஒன்றரை இலட்சம் தன்னார்வலர்களை உள்ளடக்கிய ஒரு பேரணி பாபர் மசூதியை இடித்தது.  
இந்தியத் தொல்லியல் துறையின் அகழ்வாராய்ச்சிகளில், பாபர் மசூதி இருந்த இடத்தில் இந்துக் கோயில் இருந்ததற்கான ஆதாரம் கிடைத்தது. பல ஆண்டுகளாக குறிப்பிட்ட பகுதியை கையகப்படுத்துதல் தொடர்பான பல்வேறு உரிமை மற்றும் சட்ட மோதல்களும் நடந்தன. 2010 இல், அலகாபாத் உயர் நீதிமன்றம், சர்ச்சைக்குரிய நிலத்தை மூன்றாகப் பிரிக்கப்பட வேண்டும் என்று தீர்ப்பளித்தது. ராமர் கோவில் கட்டுவதற்காக இந்து மகாசபாவிற்கு ஒரு பங்கு, மசூதி அமைப்பதற்காக இசுலாமிய வக்ஃப் வாரியதுக்கு ஒரு பகுதி மற்றும் இந்து மதப் பிரிவினர் நிர்மோகி அகாராவிற்கு ஒரே பங்கு எனக் கூறியது. இதை எதிர்த்து இந்திய உச்சநீதிமன்றத்தில் வழக்கு தொடரப்பட்டது.2019-ஆம் ஆண்டு அயோத்தி பிரச்சினை இந்திய உச்ச நீதிமன்றத்தின் தீர்ப்பிற்குப் பிறகுதான், சர்ச்சைக்குரிய நிலமானது இந்திய அரசால் நிறுவப்பட்ட ஸ்ரீராம ஜென்மபூமி தீர்த்தச் சேத்திர அறக்கட்டளையிடம் ஒப்படைக்கப்பட்டது. இசுலாமிய வக்ஃப் வாரியதுக்கு புதிய மசூதி கட்டுவதற்கு அயோத்தியிலிருந்து 22 கிலோ மீட்டர் தொலைவில் உள்ள தன்னிபூர் கிராமத்தில் ஐந்து ஏக்கர் நிலம் ஒதுக்கப்பட்டது.  
5 பிப்ரவரி 2020 அன்று அயோத்தி இராமர் கோயிலைக் கட்டும் திட்டத்தை நரேந்திர மோதி தலைமையிலான அரசு ஏற்றுக்கொண்டதாக நாடாளுமன்றத்தில் அறிவிக்கப்பட்டது. பகவான் விஷ்ணுவின் அவதாரமான இராமரின் குழந்தை வடிவமான *ராம் லல்லா* கோயிலின் மூலவர் ஆவார்.
இக்கோயில் ஸ்ரீராம ஜென்மபூமி தீர்த்தச் சேத்திர அறக்கட்டளை சார்பாக லார்சன் அன்ட் டூப்ரோ நிறுவனத்தால் கட்டுமானம் மேற்கொள்ளப்பட்டு வருகிறது. கோயில் வளாகத்தின் நடுவில் குழந்தை இராமர் வீற்றிருக்கும் கருவறை மற்றும் அதை சுற்றி சூரியன், விநாயகர், சிவன், துர்க்கை, அன்னபூரணி மற்றும் அனுமன் ஆகிய தெய்வங்களுக்கு அர்ப்பணிக்கப்பட்ட சிறிய சன்னதிகள் இருக்கும். இக்கோயில் கட்டுவதற்கான அடிக்கல் நாட்டு விழா 5 ஆகத்து 2020 அன்று இந்தியப் பிரதமர் நரேந்திர மோதி பங்குபெற்ற ஒரு நிகழ்ச்சியில் நடைபெற்றது. மேலும் 22 ஜனவரி 2024 அன்று பிராண பிரதிஷ்டை (கும்பாபிஷேகம்) செய்து கோவில் திறக்கப்பட்டது.
# அயோத்தி இராமர் கோயில்

## இராமரின் முக்கியத்துவம்

இராமர் ஒரு இந்து தெய்வம் மற்றும் இந்துக்களால் விஷ்ணுவின் அவதாரம் என்று கருதப்படுகிறார். இந்து கலாச்சாரம் மற்றும் மதம் ஆகியவற்றில் ராமர் பெரும் முக்கியத்துவத்தைப் பெற்றுள்ளார். இராம அவதாரத்தில் விஷ்ணு தனது தெய்வீக ஆற்றல்கள் எதையும் வெளிப்படுத்தாமல், ஒரு மனிதனாக வாழ்க்கையை நடத்தினார். இராமாயணம் எழுதிய வால்மீகிக்கு நாரதர் குறிப்பிட்டுள்ள ராமரின் பதினாறு குணங்களின் அடிப்படையில், இந்துக்கள் இராமரை *புருஷோத்தமர்* (சிறந்த மனிதன்) என வழிபடுகின்றனர்.
# அயோத்தி இராமர் கோயில்

## கோயில் மூலவர்

பகவான் விஷ்ணுவின் அவதாரமான இராமரின் குழந்தை வடிவமான *ராம் லல்லா* கோயிலின் மூலவர் ஆவார். *ராம் லல்லா* 1989ம் ஆண்டு முதல் சர்ச்சைக்குரிய இடத்தின் மீதான நீதிமன்ற வழக்கில் ஒரு வாதியாக இருந்தார். சட்டத்தால் "நீதிசார்ந்த நபராக" கருதப்படுகிறார். அவர் ராம் லல்லாவின் அடுத்த 'மனித' நண்பராகக் கருதப்பட்ட விசுவ இந்து பரிசத்த்தின் மூத்த தலைவரான திரிலோகி நாத் பாண்டே அவர்களால் பிரதிநிதித்துவப்படுத்தப்பட்டார். இது தவிர இரண்டு நேர்த்தியான சிலைகள் உள்ளன கோவில் வளாகத்திற்குள் வைக்கப்பட்டுள்ளன. ஒன்று, ராஜஸ்தானைச் சேர்ந்த சத்யநாராயண் பாண்டேவின் வெள்ளைப் பளிங்குக் கல் சிலை, தங்க வில் மற்றும் அம்புகளுடன் ராம் லல்லாவை சித்தரிக்கிறது. மற்றொன்று, கர்நாடகாவைச் சேர்ந்த கணேஷ் பட் என்பவரால் கிரீடத்தில் சூரியன் உட்பட சூரிய வம்சத்தின் சின்னங்களுடன் நிர்ணயிக்கப்பட்ட சிலையாகும்.
# அயோத்தி இராமர் கோயில்

## கட்டிடக்கலை

நாளன்று தில்லியில் காட்சிப்படுத்தப்பட்ட அயோத்தி இராமர் கோயில் மாதிரி அமைப்பு ]]
அயோத்தி இராமர் கோயிலுக்கான அசல் வடிவமைப்பு 1988ம் ஆண்டு அகமதாபாத்தைச் சேர்ந்த சோம்புரா குடும்பத்தின் சந்திரகாந்த் சோம்புராவால் தயாரிக்கப்பட்டது. சோம்புரா குடும்பத்தினர் 15 தலைமுறையாக கோயில் கட்டுமானத் தொழிலைச் செய்பவர்கள் மற்றும் சோமநாதர் கோயில், தில்லி அக்சர்தாம் கோயில் உட்பட நூற்றுக்கும் மேற்பட்ட கோவில்களை வடிவமைத்தவர்கள்.  
அசல் கட்டுமான வரைபடத்திலிருந்து சில மாற்றங்களுடன் புதிய வடிவமைப்பு, வாஸ்து சாத்திரம் மற்றும் சிற்ப சாத்திரங்களின்படி, 2020 இல் தயாரிக்கப்பட்டது. அயோத்தி இராமர் கோயில் 235 அடி அகலமும், 360 அடி நீளமும், 161 அடி உயரமும் கொண்டதாக அமையும். கோயில் கட்டுமானப் பணி முழுமையடைந்தவுடன் இராமர் கோயில் வளாகம் உலகின் மூன்றாவது பெரிய இந்து ஆலயமாக இருக்கும். இது வட இந்தியக் கோவில் கட்டிடக்கலையின் நகரா பாணியில் வடிவமைக்கப்பட்டுள்ளது. சிவனின் அவதாரங்கள், விஷ்ணுவின் தசாவதாரங்கள், 64 சௌசத் யோகினிகள் மற்றும் சரசுவதி தேவியின் 12 அவதாரங்கள் ஆகிய சிலைகள் இருக்கும். விஷ்ணுவுக்கு அர்ப்பணிக்கப்பட்ட கோயில்களின் வடிவமைப்பிற்கு அர்ப்பணிக்கப்பட்ட வேதங்களின்படி, கருவறை எண்கோண வடிவில் இருக்கும். கோவில் 10 ஏக்கரில் கட்டப்பட்டு ஏறத்தாழ 7 ஏக்கர் நிலப்பரப்பில் ஒரு பிரார்த்தனை கூடம், விரிவுரை கூடம், கல்வி மற்றும் அருங்காட்சியகம் மற்றும் சிற்றுண்டிச்சாலை போன்ற பிற வசதிகளுடன் கூடிய வளாகமாக உருவாக்கப்படுகிறது.
# அயோத்தி இராமர் கோயில்

## கட்டிடக்கலை

### இராம நவமி அன்று இராமர் நெற்றி மீது சூரியக் கதிர்

இராம நவமி நாளான 6 ஏப்ரல் 2025 அன்று நண்பகல் 12 மணி அளவில் குழந்தை இராமர் சிலை மீது மூன்று நிமிடங்கள் சூரியக் கதிர்கள் பட்டு திலகம் போல் ஒளிரும் வகையில் அயோத்தி இராமர் கோயில் கட்டிடக்கலை உள்ளது.
# அயோத்தி இராமர் கோயில்

## கட்டுமானம்

ஸ்ரீராம ஜென்மபூமி தீர்த்தச் சேத்திர அறக்கட்டளை 2020ம் ஆண்டு மார்ச் மாதம் ராமர் கோயிலின் முதல் கட்ட கட்டுமானத்தை தொடங்கியது. கோவிட்-19 பெருந்தொற்று பரவலைத் தொடர்ந்து கட்டுமானப் பணிகள் தற்காலிகமாக நிறுத்தப்பட்டன. கோயிலுக்கு அஸ்திவாரம் தோண்டும் போது ஒரு சிவலிங்கம், தூண்கள் மற்றும் உடைந்த சிலைகள் கண்டுபிடிக்கப்பட்டன. 25 மார்ச் 2020ல் தற்போதைய உத்திர பிரதேச முதல்வர் யோகி ஆதித்யநாத் முன்னிலையில் குழந்தை ராமர் சிலை தற்காலிக இடத்திற்கு மாற்றப்பட்டது. லார்சன் அன்ட் டூப்ரோ நிறுவனம் கோயில் கட்டுமானத்திற்கு பொறுப்பேற்றது.  
இராஜஸ்தான் மாநிலத்தின் பரத்பூர் மாவட்டத்திலுள்ள பன்சி கிராமத்தில் இருந்து பெறப்பட்ட 600 ஆயிரம் கன அடி மணற்கற்களைக் கொண்டு கட்டுமானப் பணிகள் நிறைவேற்றப்படுகின்றன. முப்பது ஆண்டுகளுக்கு முன்பு, நாட்டின் பல்வேறு பகுதிகளில் இருந்து பல மொழிகளில் *இராமர்* பெயர் பொறிக்கப்பட்ட இருநூறாயிரத்திற்கும் மேற்பட்ட செங்கற்கள் அடித்தளத்தில் பயன்படுத்தப்பட்டன. கோயிலை உருவாக்க பாரம்பரிய நுட்பங்கள் மற்றும் பூகம்பம் போன்ற இயற்கை பேரழிவுகளைத் தாங்கும் நவீன தொழில்நுட்பங்கள் பயன்படுத்தப்படுகின்றன. கோவில் கட்டும் பணியில் கல் தொகுதிகளை இணைக்க பத்தாயிரம் செப்பு தகடுகள் உபயோகப்படுத்தப்படுகின்றன. இக்கோவில் கும்பாபிஷேகத்துக்குத் தேவைப்படும் 12 ஆலயமணிகளும் 36 பிடிமணிகளும் நாமக்கல்லில் தயாரித்து அனுப்பப்ப்பட்டன. தூத்துக்குடி மாவட்டம் ஏரலிலிருந்து இக்கோவிலுக்கு 650 கிலோ கொண்ட வெண்கலமணி அனுப்பப்பட்டது.  
நரேந்திர மோதி]]
5 ஆகத்து 2020 அன்று அயோத்தி இராமர் கோயிலுக்கான பூமி பூஜை இந்தியப் பிரதமர் நரேந்திர மோதி மற்றும் மோகன் பாகவத் பங்குபெற்ற ஒரு நிகழ்ச்சியில் நடைபெற்றது. பிறகு அதிகாரப்பூர்வமாக கோவில் கட்டுமானம் மீண்டும் தொடங்கியது. அடிக்கல் நாட்டு விழாவிற்கு முன்னதாக மூன்று நாள் நீண்ட வேத சடங்குகள் நடைபெற்றன, இது 40 கிலோ (88 பவுண்டுகள்) வெள்ளி செங்கல்லை அடித்தளமாக நிறுவப்பட்டது. ஆகத்து 4 ஆம் தேதி, ஸ்ரீராமரின் பாத பூஜை செய்யப்பட்டது மற்றும் அனைத்து முக்கிய கடவுள் மற்றும் தேவியை அழைக்கும் பூஜை செய்யப்பட்டது. மேலும் 22 ஜனவரி 2024 அன்று பிராண பிரதிஷ்டை (கும்பாபிஷேகம்) செய்து கோவில் திறக்கப்பட்டது.
# வடக்கு கண்

**வடக்கு கண்** (*North Eye*) என்பது இந்தியாவின் தேசிய தலைநகர் வலயத்தில் உள்ள நொய்டாவில் கட்டப்பட்டு வரும் வானளாவிய குடியிருப்பு கட்டிடமாகும். வட இந்தியாவின் மிக உயரமான குடியிருப்பு கட்டிடமாக இது இருக்கும் என்று எதிர்பார்க்கப்படுகிறது. கோபுரம் கட்டி முடிக்கப்பட்டதும் 66 மாடிகளைக் கொண்டிருக்கும். ஏப்ரல் 2018 நிலவரப்படி, 46வது மாடி கூரை வேலை முடிந்தது. குழி அடித்தளம், சனவரி 2013 இல் முடிக்கப்பட்டது. 2021ஆம் ஆண்டு முதல் பயன்பாட்டிற்கு வந்தது.
# அமந்தா வெல்ட்மன்

**அமந்தா வெல்ட்மன்(Amanda Weltman)** (பிறப்பு: 1979) ஒரு தென்னாப்பிரிக்கக் கோட்பாட்டு இயற்பியலாளர் ஆவார். இருண்ட ஆற்றல் இருப்பை விளக்க " பச்சோந்தி ஈர்ப்பு " முன்மொழிந்த தொடர்ச்சியான ஆவணங்களை இணைந்து எழுதியதற்காக இவர் மிகவும் பெயர்பெற்றவர். அவர் தற்போது கேப் டவுன் பல்கலைக்கழகத்தில் பேராசிரியராகவும் ஆராய்ச்சித் தலைவராகவும் உள்ளார்.
# அமந்தா வெல்ட்மன்

## கல்வியும் தொடக்கநிலை ஆராய்ச்சியும்

அமண்டா வெல்ட்மேன் கேப் டவுன் பல்கலைக்கழகத்தில் இளங்கலை மாணவராக இருந்தபோது முதலில் இயற்பியலுக்கு ஈர்க்கப்பட்டார். ஒரு இயற்பியலாளராக இருப்பதற்கான தனது ஈர்ப்பை விவரித்த அவர் , " பிரபஞ்சம் செயல்படும் முறையைப் புரிந்துகொள்வது என்பது எவருக்கும் இருக்கக்கூடிய மிகச்சிறந்த வேலையாகும் " என்று கூறினார். இயற்பியலாளர் ஸ்டீபன் ஹாக்கிங் நடத்தும் கோட்பாட்டு அண்டவியல் மையத்தின் ஒரு பகுதியாக கேம்பிரிட்ஜ் பல்கலைக்கழகத்தில் பிந்தைய முனைவர் ஆராய்ச்சியையும் செய்தார். அவர் தற்போது 2018 ஆம் ஆண்டில் நிறுவப்பட்ட உயர் ஆற்றல் இயற்பியல் அண்டவியல் மற்றும் வானியற்பியல் கோட்பாடு குழுவின் இயக்குநராக உள்ளார்.
# அமந்தா வெல்ட்மன்

## தனிப்பட்ட வாழ்க்கை

வெல்ட்மன் 1979 ஆம் ஆண்டில் கேப் கோட் மாசசூசெட்சில் பிறந்தார் , மேலும் அவர் இரண்டு மாதமாக இருந்தபோது தனது பெற்றோருடன் தென்னாப்பிரிக்காவுக்குக் குடிபெயர்ந்தார். அவர் தனது குழந்தைப் பருவத்தை யோகான்னசுபர்கிலும் கேப் டவுனிலும் கழித்தார்.  
பச்சோந்தி ஈர்ப்பு கோட்பாடு ஓரளவு கட்டாயமானது , ஏனெனில் இதை ஆய்வகச் செய்முறைகள் உட்பட பலவிதமான சூழல்களில் சோதிக்கலாம். ஆய்வகத்தில் இருண்ட ஆற்றலுக்கான முதல் தேடல்கள் பச்சோந்திகளுக்கான தேடல்களாக இருந்தன. 2007 ஆம் ஆண்டில் வெல்ட்மன் காம்மேவி செய்முறை செய்யும் பெர்மி ஆய்வகத்தின் ஒரு செய்முறைக் குழுவில் சேர்ந்தார் , இது ஆக்சியான்போன்ற துகள்களைத் தேட வடிவமைக்கப்பட்டது. பச்சோந்தி ஈர்ப்பு அளவுருக்கள் மீதான முதல் வரம்புகள் 2008 ஆம் ஆண்டில் இந்தச் செய்முறையின் வழி முன்வைக்கப்பட்டன. இந்தச் செய்முறை மீன்டும் ழ்வடிவமைத்து கட்டப்பட்டது , இது 2010 ஆம் ஆண்டில் பச்சோந்தி இருண்ட ஆற்றலைக் கட்டுப்படுத்தும் முதல் முடிவுகளுடன் காம்மேவி தேடல் (கேமிலியன் ஆஃப்டெர்க்லோ தேடல் பரிசோதனை) நோக்கத்திற்காக கட்டப்பட்டது. இவை இவ்வகையான முதல் செய்முறைகளாகும். மேலும் கோட்பாட்டின் மீது முதல் நேரடி சோதனை வரம்புகளை வைக்க முடிந்தது. இந்த வேலை ஆய்வகத்தில் பச்சோந்தி ஈர்ப்பு அல்லது இருண்ட ஆற்றலைத் தேடும் ஆய்வகச் செய்முறைகளின் ஒரு புதிய துணைத் துறையை முன்னோடியாக உருவாக்கியது. கௌரி மற்றும் வெல்ட்மன் ஆகியோரால் உருவாக்கப்பட்ட இந்தக் கோட்பாடு " அண்டவியல், செய்முறை இயற்பியலில் முழு துணைத் துறைகளை உருவாக்கியது " என்று கூறப்பட்டுள்ளது. அவரது படைப்புகள் ஆல்பர்ட் ஐன்சுட்டைனின் படைப்புகளின் தொடர்ச்சியானவை என விவரிக்கப்பட்டுள்ளன.  
அண்மைய ஆண்டுகளில் வெல்ட்மன் வானியற்பியலில் கணிசமான பங்களிப்புகளைச் செய்துள்ளார் , குறிப்பாக விரைகதிர் வெடிப்புகள் (FRBs) துறையில் நெடுந்தொலைவு பால்வெளிகளில் உருவாகும் கதிரலைகளின் மர்மமான மில்லி நொடி நீள்வெடிப்புகள். இங்கே அவரது முத்ன்மைப் பங்களிப்புகளில் ஒன்று எஃப். ஆர். பி மூதாதையர்களை விளக்குவதற்கு கிடைக்கக்கூடிய கோட்பாட்டுப் படிமங்களின் விரிவான பட்டியல் ஆகும். விரைகதிர் வெடிப்பு இயற்பியலுக்கு அவர் செய்த பல முதன்மைப் பங்களிப்புகளில் , கெர்ட்சென்சுட்டைன் - செல்டொவிச் (GZ) விளைவு விரைகதிர் வெடிப்பு களின் படிமத்தின் ஒரு புதிய செய்முறையை அவர் முன்மொழிந்துள்ளார் , இது ஒரு துடிமீன்(பல்சார்) காந்த மண்டலத்தின் வழியாக செல்லும் ஈர்ப்பு அலைகளை எவ்வாறு (பகுதி) மின்காந்த கதிர்வீச்சாக மாற்ற முடியும் என்பதை விவரிக்கிறது. இந்த படிமத்தின் ஒரு புதுமையான கூறுபாடு , எதிர்கால ஈர்ப்பு அலைக் காணிகள் கண்டறியும் ஈர்ப்பு அலைகளை விரைகதிர் வெடிப்புகள் கொண்டிருக்க வேண்டும் என்ற கணிப்பு ஆகும்.  
தென்னாப்பிரிக்காவில் தற்போது கட்டுமானத்தில் உள்ள ஹைட்ரஜன் செறிவு, நிகழ்நேர பகுப்பாய்வுச் செய்முறையில் (HIRAX)<nowiki/>வெல்ட்மேன் முதன்மைப் பங்கு வகிக்கிறார்.
# அமந்தா வெல்ட்மன்

## பொது ஈடுபாடு

கல்விப் பேச்சுக்களோடு, வெல்ட்மன் அண்டவியல் , வானியற்பியல், அறிவியல் பற்றி பொதுமக்களுக்கான விரிவுரைகளை வழங்குகிறார். அவர் நேச்சர் நியூஸ் அண்டு ரிவ்யூஸ் என்ற இதழில் பொதுமக்களுக்காக பல கட்டுரைகளை எழுதியுள்ளார் , மேலும் அறிவியல் , அண்டவியல், வானியற்பியல் தொடர்பான பல்வேறு தலைப்புகளில் நேர்காணல்களை வழங்கியுள்ளார்.  
வெல்ட்மன் தேசிய வாரியங்கள், கல்விக்கூடங்களில் தலைமைப் பாத்திரங்கள்வழி குறிப்பாக தென்னாப்பிரிக்காவில் உள்ள அறிவியல் சமூகத்திற்கு சேவை செய்துள்ளார். அவர் 2012 இல் தென்னாப்பிரிக்க இளம் அறிவியல் கல்விக் கழகத்துக்குத் தேர்ந்தெடுக்கப்பட்டார். 2015 - 2016 இல் அதன் ஆட்சியாளராகத் தேர்ந்தெடுக்கப்பட்டார்.  
வெல்ட்மன் 2015 முதல் தென்னாப்பிரிக்காவின் தேசியக் கோட்பாட்டு இயற்பியல் நிறுவனத்தின் வழிநடத்தல் வாரியத்தில் பணியாற்றியுள்ளார் , தற்போது தேசிய கோட்பாட்டு, கணிப்பு அறிவியல் நிறுவனத்தின் வழிநடத்துதல் குழுவில் பணியாற்றுகிறார்.  
வெல்ட்மன் 2018 முதல் உருவாண்டா, அடிப்படை ஆய்வுக்கான கிழக்காப்பிரிக்க நிறுவனத்தின் வழிநடத்தல் குழுவில் பணியாற்றியுள்ளார்.
# அமந்தா வெல்ட்மன்

## விருதுகளும் தகைமைகளும்

- இயற்கை அறிவியல், பொறியியலில் வளர்ந்து வரும் இளம் ஆய்வாளருக்கான தேசிய அறிவியல் மகளிர் சிறப்பு விருது (2009)
- 2011 இல் தென்னாப்பிரிக்காவின் அரசு கழக மெயரிங் நவுதே பதக்கம்
- 2016 - 17 ஆம் ஆண்டில் ஐன்சுட்டைன் ஆய்வுறுப்பினர் பரிசு பெற்றவர்
- தென்னாப்பிரிக்க ஆராய்ச்சிக் கட்டில் விருது 2016 - 2020 அடுக்கு 2 , 2021 - 2025 அடுக்கு 1
# பினகோல்

**பினகோல்** (*Pinacol*) என்பது C<sub>6</sub>H<sub>14</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். வெண்மை நிறத்தில் ஒரு திண்மப் பொருளாக பினகோல் காணப்படுகிறது. விசினல் எனப்படும் அண்டை கார்பன் அணுக்களில் ஐதராக்சில் குழுக்களைக் கொண்டிருக்கும் ஒரு டையால் என்றும் பினகோல் கருதப்படுகிறது.
# பினகோல்

## தயாரிப்பு

அசிட்டோனிலிருந்து பினகோல் இணைப்பு கரிம வினையின் மூலம் பினகோல் தயாரிக்கப்படுகிறது.:
# பினகோல்

## வினைகள்

ஒரு விசினல்-டையாலாக பினகோல் மறுசீரமைப்பு வினை மூலம் இதை பினாகோலோனுக்கு மறுசீரமைக்க முடியும். எடுத்துக்காட்டாக கந்தக அமிலத்துடன் சேர்த்து சூடாக்குவதன் மூலம் இச்சீரமைப்பு வினை நிகழ்கிறது.:  
போரேன் மற்றும் போரான் முக்குளோரைடுடன் சேர்த்து பினகோலைப் பயன்படுத்தலாம். பினகோல்போரேன், பிசு(பினகோலேட்டோ)இருபோரேன் உள்ளிட்ட செயற்கை இடைநிலை வேதிப்பொருள்களை தயாரிக்க பினகோல் பயனாகிறது.
# பொதுச் சார்பியலில் பங்களிப்பவர்களின் பட்டியல்
# வினைலீன் குழு

**வினைலீன் குழு** (*Vinylene group*) என்பது -CH=CH- என்ற வேதி வாய்ப்பாட்டால் விவரிக்கப்படும் ஒரு வேதி வினைக்குழுவாகும். எத்தினைலீன் அல்லது 1,2-எத்தேண்டையில் என்ற பெயர்களாலும் இந்த ஈரிணைதிற வினைக்குழு அறியப்படுகிறது. அதாவது, இரண்டு கார்பன்கள் ஒவ்வொன்றும் மற்றொன்றுடன் இரட்டைப் பிணைப்பால் இணைக்கப்பட்டிருக்கும். ஐதரசன் அணுவுடன் ஒற்றைப் பிணைப்புடனும் மற்ற மூலக்கூறுகள் மற்றொரு ஒற்றைப் பிணைப்பாலும் இணைக்கப்பட்டிருக்கும்.  
ஒவ்வொரு கார்பனிலிருந்தும் ஒரு ஐதரசன் அகற்றப்பட்ட எத்தினின் (எத்திலீன், H2C=CH2) மூலக்கூறாக இந்தக் குழுவைக் காணலாம்; அல்லது ஒரு வினைல் குழு −CH=CH2 முனைய கார்பனில் இருந்து ஓர் ஐதரசன் அகற்றப்பட்ட மூலக்கூறு என்றும் பார்க்கலாம். இதை வினைலிடின் குழுவுடன் (=C=CH2 அல்லது >C=CH2) ஒப்பிட்டு குழப்பப்படக்கூடாது.  
ஐதரசனைத் தவிர (அதாவது R−CH=CH−R') இரண்டு வேறுபட்ட அணுக்களுடன் இணைக்கப்பட்ட வினைலீன் அலகு சிசு-டிரான்சு மாற்றியத்தின் மூலமாகும்.  
பாலியசிட்டைலீன் மற்றும் பாலியீன்களில் வினைலீன் குழு மீண்டும் மீண்டும் வரும் ஓர் அலகு ஆகும்.
# வினைலீன் குழு

## இதையும் காண்க

- வினைல் குழு - ஒற்றை இணைதிறன் குழு, −CH=CH<sub>2</sub>
- வினைலிடின் குழு- ஈரிணைதிறன் குழு, CH2=C< என்ற கட்டமைப்பும் C<sub>2</sub>H<sub>2</sub> என்ற மூலக்கூற்று வாய்ப்பாடும் கொண்டது.
# அம்பாங் ஜெயா

**அம்பாங்** அல்லது **அம்பாங் ஜெயா** (ஆங்கிலம்: *Ampang* அல்லது *Ampang Jaya*; மலாய்: *Ampang Jaya*) என்பது மலேசியா, சிலாங்கூர் மாநிலம், உலு லங்காட் மாவட்டம் (*Hulu Langat District*); கோம்பாக் மாவட்டம் (*Gombak District*) ஆகிய மாவட்டங்களில் அமைந்துள்ள ஒரு மாநகர்ப்பகுதி ஆகும்.  
பொதுவாக, அம்பாங் எனும் பெயர் மலேசியா முழுமைக்கும் நன்கு அறியப்பட்டச் சொல் ஆகும். அண்மைய காலத்தில் அம்பாங் எனும் சொல் அம்பாங் ஜெயா என மாற்றம் செய்யப்பட்டு உள்ளது.  
அம்பாங் மாநகர்ப்பகுதி கோலாலம்பூர் கூட்டரசு பிரதேசத்தின் (*Kuala Lumpur Federal Territory*) கிழக்கு எல்லைக்கு சற்று வெளியே உள்ளது. அம்பாங் ஜெயா நகராட்சி மன்றத்தால் (*Ampang Jaya Municipal Council*) நிர்வகிக்கப்படுகிறது. இந்த நகர்ப்பகுதி சிலாங்கூர் மாநிலத்தில் அமைந்து இருந்தாலும்; கோலாலம்பூருக்கு மிக மிக அருகில் இருப்பதால்; இன்றும் கோலாலம்பூரின் ஒரு பகுதியாகவே கருதப்படுகிறது.
# அம்பாங் ஜெயா

## வரலாறு

வரலாற்றின் படி, 1857-ஆம் ஆண்டில், லும்பூர் ஆறு மற்றும் கிள்ளான் ஆறு சங்கமத்தில் அம்பாங் நகரம் நிறுவப்பட்டது. லும்பூர் ஆறு இப்போது கோம்பாக் ஆறு என்று அழைக்கப்படுகிறது. அத்துடன் அம்பாங் உருவான இடத்தில் இப்போது கோலாலம்பூர் ஜமேக் பள்ளிவாசல் (*Kuala Lumpur Jamek Mosque*) உள்ளது.  
ஈயச் சுரங்கங்களில் வேலை செய்வதற்காகச் சீனர்கள் வருவதற்கு முன்னர், கோலாலம்பூர் நகரம் சில கடைகள் மற்றும் சில வீடுகளைக் கொண்ட ஒரு சிறிய குக்கிராமமாக இருந்தது. அம்பாங்கை கோலாலம்பூருடன் இணைக்க ஒரு சாலை அமைக்கப்பட்டது. அந்தச் சாலைதான் இன்றைய அம்பாங் சாலையாகும் (''Jalan Ampang').
# அம்பாங் ஜெயா

## வரலாறு

### ராஜா அப்துல்லா

1857-ஆம் ஆண்டில், அப்போதைய கிள்ளான் சுல்தானின் பிரதிநிதியான ராஜா அப்துல்லா, அம்பாங்கில் ஈயச் சுரங்கங்களைத் திறப்பதற்காக நெகிரி செம்பிலான் லுக்குட் பகுதியில் இருந்து 87 சீன சுரங்கத் தொழிலாளர்களை அனுப்பினர். இதன் பின்னர்தான் கோலாலம்பூர் வளர்ச்சி அடையத் தொடங்கியது.  
கிள்ளான் பள்ளத்தாக்கின் தொடக்கக் காலத்தில், ஈயச் சுரங்கங்கள் திறக்கப்பட்ட முக்கியமான இடங்களில் அம்பாங் ஒன்றாகும். "அம்பாங்" என்ற பெயர் மலாய் சொல்லான எம்பாங்கான் (அல்லது அம்பாங்கன்) எனும் சொல்லில் இருந்து பெறப்பட்டது. எம்பாங்கான் (*Empangan*) என்றால் அணை என்று பொருள்படும்.
# அம்பாங் ஜெயா

## கோலாலம்பூர் கூட்டரசு பிரதேசம்

மலாயா காலனித்துவ ஆட்சிக் காலத்தின் போதும்; மற்றும் பிப்ரவரி 1974-க்கு இடைப்பட்ட காலத்தின் போதும்; அம்பாங் மாவட்டம் சிலாங்கூர் மாநிலத்தின் கோலாலம்பூர் மாவட்டத்தில் ஒரு பகுதியாக இருந்தது.  
1 பிப்ரவரி 1974-இல் கோலாலம்பூர் கூட்டரசு பிரதேசம் உருவாக்கப்பட்டதைத் தொடர்ந்து, அம்பாங் மாவட்டம் இரண்டாகப் பிரிக்கப்பட்டது; மேற்குப் பகுதி, கூட்டரசு பிரதேசத்திற்குள் அமைந்து, அம்பாங் ஈலிர் (*Ampang Hilir*) ஆனது. கிழக்குப் பகுதி, உலு லங்காட் மாவட்டத்தின் (*Hulu Langat Kajang District*) ஒரு பகுதியாக சிலாங்கூருக்குள் இணைந்தது.
# அம்பாங் ஜெயா

## கோலாலம்பூர் கூட்டரசு பிரதேசம்

### மலாயா அவசரகாலம்

1950-களில் மலாயா அவசரகால உச்சக்கட்டத்தின் போது, பிரித்தானியர்கள் அம்பாங் புதிய கிராமத்தை நிறுவினர். இது கிள்ளான் பள்ளத்தாக்கில் மிகப்பெரிய சீன குடியிருப்புகளில் ஒன்றாக மாறியது.  
1 ஜூலை 1992-இல், கோம்பாக் மாவட்ட ஊராட்சி மன்றம்; மற்றும் உலு லங்காட் மாவட்ட ஊராட்சி மன்றம்; ஆகிய இரு மன்றங்களும் தத்தம் உலு கிள்ளான் மற்றும் அம்பாங் மாவட்டங்களை விட்டுக் கொடுத்தன. அதன் விளைவாக அம்பாங் ஜெயா நகராட்சி உருவாகியது.
# முப்புரோப்பைலீன்

**முப்புரோப்பைலீன்** (*Tripropylene*) என்பது C<sub>9</sub>H<sub>18</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பொதுவாக நோனீன் சேர்மத்தின் கட்டமைப்பு மாற்றியங்களின் கலவையாகவே இது விற்கப்படுகிறது. புரோப்பிலீனின் சில்படிமமாதல் வினையின் மூலம் இச்சேர்மம் உருவாகிறது.
:C<sub>3</sub>H<sub>6</sub> → C<sub>9</sub>H<sub>18</sub>  
இந்தச் செயல்பாட்டில், இரண்டு இரட்டைப் பிணைப்புகள் இழக்கப்பட்டு, படத்தில் காட்டப்பட்டுள்ள மாற்றியத்தால் விளக்கப்பட்டுள்ளபடி ஓர் இரட்டைப் பிணைப்பு தக்கவைக்கப்படுகிறது. பாலிபாசுபாரிக்கு அமிலம் போன்ற அமிலங்களால் இவ்வினை வினையூக்கப்படுகிறது. பல்வேறு வினையூக்கிகள் இதற்காக ஆராயப்பட்டுள்ளன. வினையானது ஒரு கார்பன் நேர்மின் அயனி ((CH<sub>3</sub>)<sub>2</sub>CH<sup>+</sup>) உருவாவதன் மூலம் தொடர்கிறது. இவ்வயனி மற்றொரு புரோப்பிலீன் அலகு மீது தாக்குதல் நடத்துகிறது. ஒரு புதிய கார்பன் நேர்மின் அயனி உருவாக்குகிறது.  
மற்ற ஆல்க்கீன்களைப் போலவே, புரோப்பிலீன் முப்படியும் ஆல்கைலேற்ரும் முகவராகப் பயன்படுத்தப்படுகிறது. அரோமாட்டிக்கு அடி மூலக்கூறுகளின் ஆல்கைலேற்றம் மூலம் பல வளர்ச்சியூக்கிகளும் உயவுப் பொருட்களும் தயாரிக்கப்படுகின்றன.
# தாம்பாரா ஏரி

**தம்பாரா ஏரி** (*Tampara Lake*) என்பது நன்னீர் ஏரியாகும். இது இந்தியாவின் ஒடிசாவில் உள்ள கஞ்சாம் மாவட்டத்தின் மாவட்டத் தலைமையகமான சத்ராபூருக்கு அருகில் உருசிகுல்யா ஆற்றின் வலது கரையில் அமைந்துள்ளது. இது பெர்காம்பூர் நகரத்திலிருந்து 23 கி.மீ. தொலைவில் அமைந்துள்ளது. இந்த நன்னீர் ஏரி உருசிகுல்யா ஆறுடன் இணைக்கப்பட்டுள்ளது. ஆற்றிலிருந்து வரும் வெள்ள நீர் இதன் பல்லுயிர் பெருக்கத்தை வளப்படுத்துகிறது. இதனால் இந்த ஈரநிலம் 60 வகையான பறவைகள் மற்றும் 46 மீன் சிற்றினங்களை ஆதரிக்கிறது. மழைக்காலத்தில் வெள்ளத்தைக் கட்டுப்படுத்துவதில் இந்த ஏரி முக்கியப் பங்கு வகிக்கிறது. சதுப்புநிலம் உள்ளூர் மக்களின் வாழ்வாதாரத்திற்கான முக்கிய ஆதாரமாக உள்ளது. மேலும் விவசாயம் மற்றும் வீட்டு உபயோகத்திற்கும் அத்துடன் உள்ளூர் பொருட்களைக் கொண்டு செல்வதற்கான பாதையை வழங்குவதற்கும் தண்ணீர் பயன்படுகிறது. சத்ரபூர் நகரமும் இந்த ஏரி நீரைக் குடிநீருக்காகக் பயன்படுத்துகிறது. தற்போது இந்த ஏரியானது இந்தியத் தரைப்படையின் நீர் நடவடிக்கைகள் பயிற்சி மையமான நீர் விளையாட்டுகளுக்குப் பயன்படுத்தப்படுகிறது. சுற்றுலாவுக்காகத் தளத்தில் படகு சவாரி மற்றும் பொழுதுபோக்கு வசதிகள் உள்ளன. 2021ஆம் ஆண்டு முதல் இந்த ஏரி பாதுகாக்கப்பட்ட ராம்சர் தளமாக அறிவிக்கப்பட்டுள்ளது.
# முருத்-ஜாஞ்சிரா

**முருத் ஜஞ்சிரா** (Murud-Janjira - मुरुद जानजीरा) என்பது இந்தியாவின் மகாராட்டிரா மாநிலத்தின் ராய்கட் மாவட்டத்தை ஒட்டிய கடற்கரையிலிருந்து அரை கிலோ மீட்டர் தொலைவில் அரபிக் கடலில் உள்ள சிறு தீவில் 22 ஏக்கர் பரப்பளவில் அமைந்த கடற்கோட்டை ஆகும். முட்டை வடிவ பாறை மீது கட்டப்பட்ட முருத்-ஜாஞ்சிரா கோட்டை, முருத் துறைமுக நகரத்திற்கு தெற்கே 5.3 கிலோ மீட்டர் தொலைவில் உள்ளது. இக்கோட்டை மீது 36 பீரங்கிகள் வைக்கப்படும் காவல் கோபுரங்கள் உள்ளது. அதில் 3 பீரங்கிகள் மிகவும் எடையும், அதிக சுடுதிறனும் கொண்டது. தற்போது சிதிலமடைந்த இக்கோட்டையில் சிறு பள்ளிவாசல், இராணுவக் குடியிருப்புகள், இரண்டு நன்னீர் குளங்கள் உள்ளது. ஜாஞ்சிரா இராச்சியத்தை 1948 வரை ஆண்ட சித்தியர்கள் ஆளுகைக்குள் 1676 முதல் இக்கோட்டை இருந்தது.  
15ம் நூற்றாண்டில் கட்டப்பட்ட இந்த பழமையான கடல் கோட்டை பல வரலாற்று நிகழ்வுகளுக்கு சாட்சியாக உள்ளது. இக்கோட்டை தன் வலிமைக்கு பிரபலமானது. இடாய்ச்சுக்காரர்கள், மராத்தியர்கள் மற்றும் ஆங்கிலேயர்களின் தாக்குதல்களை எதிர்த்த வரலாற்றைக் கொண்ட இந்தக் கோட்டை, பலரால் கையளிக்கப்பட்டு இன்று பிரபலமான சுற்றுலாத் தலமாக உள்ளது.
# முருத்-ஜாஞ்சிரா

## வரலாறு

எடை கொண்ட பெரிய பீரங்கி]]  
இந்த கோட்டை முதன்முதலில் 15ஆம் நூற்றாண்டில் தற்போதைய மகாராட்டிரா மாநிலத்தின் ராய்கட் மாவட்டதை ஒட்டி அரை கிலோ மீட்டர் தொலைவில் அரபிக் கடலில் உள்ள தீவில் கட்டப்பட்டது. இந்தக் கோட்டை முதலில் கோலி மீனவர்களால் கட்டப்பட்டது. குஜராத் சுல்தானகத்தின் அப்போதைய ஆட்சியாளரின் கீழிருந்த இக்கோட்டை கைப்பற்ற, முகலாயப் பேரரசின் ஒரு இராணுவப் பிரிவான ஆப்பிரிக்க-அரபு வம்சாவளியைச் சேர்ந்த சித்தியர்கள் அனுப்பப்பட்டனர். 1676 ஆண்டு முதல் ஜாஞ்சிரா இராச்சியத்தின் ஆட்சியாளர்களாக திகழ்ந்த சித்தியர்கள் கோட்டையைக் கைப்பற்றி மரம் மற்றும் கற்களால் புதுப்பித்தனர். 22 ஏக்கர் பரப்பளவில் கட்டப்பட்ட இந்தக் கோட்டை எந்த விதமான இராணுவத் தாக்குதல்களையும் எதிர்க்கும் வகையில் இருந்தது. சித்தியர்களின் சிறப்பான கட்டுமானமே கோட்டையின் வலிமைக்குக் காரணம். போர்த்துகீசியர்கள் மற்றும் மராத்தியர்கள் உள்ளிட்டோர் இக்கோட்டையைக் கைப்பற்றுவதற்கான அனைத்து முயற்சிகளிலும் சித்தியர்கள் தப்பிப்பிழைத்தனர். சிவாஜியின் தலைமையில், மராட்டியப் பேரரசு ஆட்சிக்கு வந்தபோது, இந்தக் கோட்டை, சிவாஜிக்கு பெரும் அச்சுறுத்தலாக இருந்தது. ஆனால் ஏழு முறை தாக்கப்பட்ட போதிலும், இந்த கோட்டை சிவாஜியிடம் சரணடையவில்லை. கடைசியில் சிவாஜி அந்த முயற்சியைக் கைவிட்டார். சிவாஜிக்குப் பிறகு அவரது மகன் சம்பாஜியும் கோட்டையைக் கைப்பற்றும் முயற்சியில் தோல்வியடைந்தார். இறுதியாக, 19 ஏப்ரல் 1736 அன்று மராட்டிய தளபதி சிம்னாஜி அப்பாவின் தலைமையில் மராட்டிய பேஷ்வா பாஜி ராவின் படைகள் ரிவாஸ் போரில் சித்தியர்களை தோற்கடித்து இக்கோட்டையைக் கைப்பற்றினர். பின்னர் 1818ல் மூன்றாம் ஆங்கிலேய-மராட்டியப் போரில் ஆங்கிலேயர்கள் இரண்டாம் பாஜி ராவை தோற்கடிக்கும் வரை இக்கோட்டை மராட்டியர்களின் ஆதிக்கத்தில் இருந்தது.
# முருத்-ஜாஞ்சிரா

## இன்று

இன்று இந்த கோட்டை முக்கிய சுற்றுலா ஈர்ப்புத் தலமாக உள்ளது. கோட்டையின் உள்ளே நன்னீர் வழங்கும் இரண்டு குளங்கள் உள்ளது. கடலின் நடுவில் உள்ள இத்தீவுக் கோட்டையில் இந்த நன்னீர் ஆதாரம் இயற்கையின் அதிசயம்.
# முருத்-ஜாஞ்சிரா

## இதனையும் காண்க

- சித்தியர்கள்
- ஜஞ்சிரா இராச்சியம்
- ஜாப்ராபாத் இராச்சியம்
# சந்தி பறவைகள் சரணாலயம்

**சந்தி பறவைகள் சரணாலயம்** (*Sandi Bird Sanctuary*) இந்தியாவின் உத்தரப்பிரதேசத்தின் ஹர்தோய் மாவட்டத்தில் உள்ள ஒரு பறவைகள் சரணாலயம் ஆகும்.  
இந்த சரணாலயம் உத்தரப்பிரதேசத்தின் ஹர்தோய் மாவட்டத்தில் உள்ள சாண்டியில் ஹர்தோய் - சாண்டி சாலையில் 19 கிலோ மீட்டர் தொலைவில் அமைந்துள்ளது. சந்தி பறவைகள் சரணாலயம் ஹர்தோய் மாவட்டத்தின் சந்தி காவல் நிலையத்திற்கு அருகில் உள்ள நவாப்கஞ்சிலிருந்து பிரதான சாலையில் 1 கி.மீ. தொலைவில் அமைந்துள்ளது.  
சந்தி பறவைகள் சரணாலயம் 1990ஆம் ஆண்டில் உள்ளூர் பறவைகள் மற்றும் வலசை வரும் பறவைகளுக்காக இயற்கையான வாழ்விடங்கள் மற்றும் நீர்வாழ் தாவரங்களைப் பாதுகாப்பதற்காக உருவாக்கப்பட்டது. இது செப்டம்பர் 2019 முதல் பாதுகாக்கப்பட்ட ராம்சார் தளமாக நியமிக்கப்பட்டுள்ளது. சந்தி பறவைகள் சரணாலயம் "தஹார் ஜீல்" (ஜீல் = ஏரி) என்றும் இதன் பண்டைய பெயரால் அறியப்படுகிறது. ஏரியின் பரப்பளவு 309 ஹெக்டேர் (3.09&nbsp;கி.மீ.²) ஆகும். கருண் கங்கா என்று அழைக்கப்பட்ட **கர்ரா ஆறு** சரணாலயத்திற்கு அருகில் செல்கிறது.  
புலம்பெயர்ந்த பறவைகள் சந்தி பறவைகள் சரணாலயத்தை அடைவதற்கு முன்பு ஆற்றின் கரையில் ஓய்வெடுக்கின்றன. நவம்பர் மாதத்தில் குளிர்காலத்தின் தொடக்கத்தில் புலம்பெயர்ந்த பறவைகள் சரணாலயத்திற்கு வரத் தொடங்கும். சந்தி சுற்றுலாத் தலமாக உள்ளது. பறவை ஆர்வலர்களுக்குக் குறிப்பாகச் சிறந்த இடமாக உள்ளது. இந்த சரணாலயத்திற்கு வருகை தரச் சிறந்த நேரம் திசம்பர் முதல் பிப்ரவரி வரை ஆகும். இதன் அருகிலுள்ள தொடருந்து நிலையம் ஹர்தோய் ஆகும். இது 19 கி.மீ. தொலைவில் உள்ளது.  
கடந்த காலத்தில், அரிதான சைபீரியக் *குரூசு லுகோக்ஜெரானசு* இங்கு காணப்படுகிறது.
# தேராதுன் கால்வாய்கள்

**தேராதுன் கால்வாய்கள்** (*Dehradun canals*) என்பது இந்தியாவின் உத்தராகண்டத்தில் உள்ள தேராதூனில் ஒரு காலத்தில் பரவியிருந்த கால்வாய்களின் பாரம்பரிய வலையமைப்பைக் குறிக்கிறது. ஆரம்பக்காலத்தில் ராஜ்பூர் கால்வாயுடன், 17ஆம் நூற்றாண்டின் முற்பகுதியிலிருந்தது. 2000ஆம் ஆண்டில் நகரம் மாநில தலைநகராக மாறிய பிறகு, விரைவான மற்றும் திட்டமிடப்படாத சாலை விரிவாக்கத் திட்டங்களால் பெரும்பாலான வரலாற்றுச் சிறப்பு வாய்ந்த கால்வாய்களை மூடுவதற்கும் சில சந்தர்ப்பங்களில் சிதைக்கவும் வழிவகுத்தன. கடைசியாக மீதமுள்ள கால்வாய்களில் ஒன்று 2007-ல் மூடப்பட்டது.  
கால்வாய்களின் சுற்றுச்சூழல் நன்மைகள் குறித்து பொதுமக்கள் எதிர்ப்புகள் மற்றும் சுற்றுச்சூழல் ஆர்வலர்களின் ஆலோசனைகள் இருந்தபோதிலும், இவை எப்போதும் அதிகரித்து வரும் போக்குவரத்திற்கு இடமளிக்க மூடப்பட்டன. பல சுற்றுச்சூழல் குழுக்கள் வரலாற்று வலையமைப்பின் மறுமலர்ச்சிக்காகப் பிரச்சாரம் செய்தன. இதன் அழகியல் மதிப்பு மற்றும் நகரத்தின் நகர்ப்புற சூழல் மற்றும் நுண்காலநிலையில் நேர்மறையான விளைவுகளை மேற்கோள் காட்டின. தற்போது, உத்தராகண்டு அரசு கால்வாய் வலையமைப்பை புதுப்பிக்கவோ அல்லது மீட்டெடுக்கவோ எந்த திட்டத்தையும் அறிவிக்கவில்லை.
# தேராதுன் கால்வாய்கள்

## வரலாறு

17ஆம் நூற்றாண்டின் முற்பகுதியில் முதல் கால்வாயான ராஜ்பூர் கால்வாயின் கட்டுமானம் கார்வாலின் ராணி கர்ணாவதியால் செயல்படுத்தப்பட்டது.1850களில் பொறியாளர் ப்ரோபி காட்லி ஐந்து கால்வாய்களை விரிவுபடுத்தியபோது, கால்வாய் வளர்ச்சியின் அடுத்த கட்டம் பிரித்தானிய ஆட்சிக் காலத்தில் நடைபெற்றது.
# தேராதுன் கால்வாய்கள்

## முக்கியத்துவம்

இந்த கால்வாய்கள் நகரின் இயற்கையான வடிகால் ஓட்டத்தை உறுதி செய்கின்றன. இது தண்ணீர் தேங்குவதைத் தடுக்கிறது. இது இன்று நகரத்தில் வழக்கமாகக் காணப்படுகிறது. தேராதுனில் பாசுமதி அரிசி வயல்களுக்கு நீர்ப்பாசனம் செய்ய இந்த கால்வாய்கள் பயன்படுகின்றன. நகரின் குறுக்கே தண்ணீர் ஓடுவதால், குளிர்ச்சியான நுண்சூழல் காணப்படுகிறது. இடிக்கப்பட்ட அல்லது மூடப்பட்ட கால்வாய்களில் காலாபதர், பிஜாப்பூர், ராஜ்பூர் மற்றும் ஜகான் கால்வாய்கள் அடங்கும். கலங்கா கால்வாய், நகரின் புறநகரில் இருப்பதால், தப்பித்துள்ளது. பிஜப்பூர் கால்வாயின் சில பகுதிகள் இன்னும் காணப்படுகின்றன.
# கரிம செலீனோசயனேட்டுகள்

**கரிம செலீனோசயனேட்டுகள்** (*Organic selenocyanates*) என்பவை RSeCN என்ற பொதுவான மூலக்கூற்று வாய்ப்பாட்டால் விவரிக்கப்படும் கரிம செலீனியம் சேர்மங்களாகும். பொதுவாக இவை நிறமற்றவைகளாகும். காற்றில் நிலைத்திருக்கும் திடப்பொருள்களாக இவை உள்ளன. விரும்பத்தகாத நாற்றம் கொண்ட நீர்மங்களாகவும் இவை காணப்படுகின்றன. கட்டமைப்பு, தயாரிப்பு மற்றும் வினைத்திறன் ஆகியவற்றின் அடிப்படையில், செலீனோசயனேட்டுகளும் தயோசயனேட்டுகளும் ஒரே மாதிரியாக செயல்படுகின்றன.
# கரிம செலீனோசயனேட்டுகள்

## தயாரிப்பு

ஆல்க்கைல் செலீனோசயனேட்டுகள் பொதுவாக பொட்டாசியம் செலீனோசயனேட்டை ஆல்ககால் அல்லது அசிட்டோன் கரைசலில் ஆல்கைல் ஆலைடுகளுடன் சேர்த்து சூடுபடுத்துவதன் மூலம் தயாரிக்கப்படுகின்றன. அரைல் செலீனோசயனேட்டுகள் பொதுவாக பொட்டாசியம் செலீனோசயனேட்டை அரைல் ஈரசோனியம் உப்புகளுடன் சேர்த்து சூடுபடுத்துவதன் மூலமும் தயாரிக்கப்படுகின்றன.
# கரிம செலீனோசயனேட்டுகள்

## வினைகள்

கரிம செலீனோசயனேட்டுகள் ஒடுக்கவினையின் மூலம் செலீனால்களாக குறைக்கப்படுகின்றன. இவை எளிதாக இருசெலீனைடுகளாக ஆக்சிசனேற்றமடைகின்றன:
:RSeCN + 2e<sup>−</sup> → RSe<sup>−</sup> + CN<sup>−</sup>
:RSe<sup>−</sup> + H<sup>+</sup> → RSeH
:2 RSeH + 0.5O<sub>2</sub> → RSeSeR + H<sub>2</sub>O
செலீனோசயனேட்டுகளை ஆக்சிசனேற்றம் செய்தால் செலீனிக் அமிலம் கிடைக்கும்.
# தபகேசுவர் கோவில்

<templatestyles src="Module:Coordinates/styles.css"></templatestyles>  
**தபகேசுவர் கோயில்** (*Tapkeshwar Temple*) என்பது **தபகேசுவர் மகாதேவ் கோயில்** என்றும் அழைக்கப்படுகிறது. இது தேராதூனில் சிவனுக்காக அர்ப்பணிக்கப்பட்ட கோயிலாகும். இக்கோயில் தன்சு ஆற்றின் கரையில் உள்ளது. இது ஒரு இயற்கை குகையின் மேல் கட்டப்பட்டுள்ளது. இது கோயிலின் முக்கிய சிவலிங்கத்தைக் கொண்டுள்ளது.
# தபகேசுவர் கோவில்

## வரலாறு

தபகேசுவர் கோயில் 6,000 ஆண்டுகள் பழமையானது என்று கூறப்படுகிறது. இது குகையில் ஒரு இயற்கையான சிவலிங்கத்தைக் கொண்டுள்ளது. இது உள்ளூர் மக்களின் மரியாதைக்குரிய இடமாக மாறியது.  
இந்து இதிகாசமான மகாபாரதத்தில் பாண்டவர்கள் மற்றும் கௌரவர்களின் ஆசிரியரான துரோணாச்சாரியாரால் இது ஒரு வசிப்பிடமாகப் பயன்படுத்தப்பட்டது என்றும் நம்பப்படுகிறது. இவர் பெயராலேயே இந்த குகை துரோண குகை என்று அழைக்கப்படுகிறது. துரோணாச்சாரியாரின் மனைவி கல்யாணி தனக்குப் பிறந்த மகன் அசுவத்தாமாவுக்குத் தாய்ப்பால் கொடுக்க முடியவில்லை. கோவில் குழுவினர் பக்தர்களுக்கு இலவச உணவு ஏற்பாடு செய்து வருகின்றனர்.
# கருந்தலைக் கிளி

**கருந்தலைக் கிளி** ( *Slaty-headed parakeet* ) என்பது உயரம் சார்ந்த இடங்களுக்கு வலசை போகும் சிட்டாசிட் குடும்பத்தைச் சேர்ந்த கிளிகள் ஆகும். இவற்றின் வாழிட எல்லை பாக்கித்தானில் இருந்து, நேபாளம் மற்றும் பூட்டான் வழியாக இந்தியாவில் மேற்கு இமயமலை வரை மற்றும் வடகிழக்கு இந்திய மாநிலமான அருணாச்சல பிரதேசத்தில் கிழக்கு இமயமலை வரை நீண்டுள்ளது. இவை குளிர்காலத்தில், தோராயமாக அக்டோபர் கடைசி வாரத்தில் பள்ளத்தாக்குகளுக்கு இறங்குகின்றன.
# கருந்தலைக் கிளி

## விளக்கம்

இப்பறவையில் இரு பாலினத்தவையின் உடலின் பெரும்பகுதியானது பச்சை (நீல நிறத்துடன்) இறகுகளைக் கொண்டுள்ளது. இவற்றின் தலை முழுவதும் சாம்பல் நிறமாக (சிலேட் கறுப்பு நிறம்) இருக்கும். தலையும் கழுத்தும் சந்திக்கும் பகுதி வெளிர் நீல நிறத்தில் இருக்கும். ஆண் பறவைகளின் உள் இறக்கை போர்வை இறகுகளில் கருமையான அரக்கு நிற திட்டுகள் காணப்படும். பெண் பறவைகளுக்கு இந்த அரக்கு நிற திட்டுகள் இருக்காது. ஆண் பறவைகளுக்கு நீண்ட நடு வால் இறகுகள் உள்ளன. அவை பெண் பறவைகளுக்கு குறைவாக இருக்கும். வால் அடிப்பகுதி பச்சை நிறமாகவும், ஆழமான நீல நிறமாகவும், பிரகாசமான மஞ்சள் நிற முனையுடனும் இருக்கும். இந்தக் கிளியின் மேல் அலகு பிரகாசமான சிவப்பு-ஆரஞ்சு நிறத்திலும் கீழ் அலகானது வெளிர் மஞ்சள் நிறத்தில் இருக்கும். இதன் விழிப்படலம் வெளிர் மஞ்சள் நிறத்தில் இருக்கும்.
# கருந்தலைக் கிளி

## பரவலும் எண்ணிக்கையும்

கருந்தலைக் கிளி இமயமலை மற்றும் அதைச் சுற்றியுள்ள பகுதிகள் முழுவதும் பரந்த அளவில் உள்ளது. இந்தப் பறவை மேற்கு பூட்டான், நேபாளத்தின் பெரும்பகுதி மற்றும் இந்திய மாநிலங்களான சிக்கிம், உத்தராகண்டம், இமாச்சலப் பிரதேசம், (தெற்கு) ஜம்மு மற்றும் காஷ்மீர் ஆகிய இடங்களில் காணப்படுகிறது. இது இஸ்லாமாபாத்தின் வடக்கே ஒரு சிறிய பகுதியிலும், பாக்கிதானில் உள்ள நடுவண் நிர்வாகத்தில் பழங்குடிப் பகுதிகளின் தெற்குப் பகுதிகளிலும் காணப்படுகிறது. ஆப்கானித்தானில் உள்ள காபுல், லோகார், நங்கர்கார் மற்றும் பாக்டியா மாகாணங்களில் உள்ள மலைப்பகுதிகளின் சிறிய திட்டுக்களிலும் இந்த பறவையை காணலாம்.
# கருந்தலைக் கிளி

## சூழலியலும் நடத்தையும்

இந்த பறவை இனம் பொதுவாக 460-2400 மீட்டர் உயரத்தில் அதன் இயற்கையான வாழ்விடமான மலைப்பகுதி/மலைச்சரிவு காடுகள், பள்ளத்தாக்கு வனப்பகுதிகளில் காணப்படுகிறது. இவை சிறிய கூட்டமாக அல்லது குடும்ப குழுக்களாக சேர்ந்து பழங்கள், கொட்டைகள், விதைகள், தேன், வித்துக்கள் போன்ற உணவுகளைத் தேடுகின்றன. பல பெரிய கூட்டங்களாக பொதுவாக ஈரமான பருவத்தின் முடிவில் காணப்படுகின்றன. அவை குளிர்காலத்தில் பள்ளத்தாக்குகளுக்கு இறங்குகின்றன. இவை போதுவாக பச்சைக்கிளி, செந்தலைக் கிளி, பூந்தலைக்கிளி போன்ற பிற கிளி இனங்களுடன் கலந்து காணப்படும். பெண் பறவைகள் பொதுவாக 28.5 x 22 மிமீ அளவுள்ள 4-5 முட்டைகளை இடும். குஞ்சு பொரிப்பதற்காக தோராயமாக 23-24 நாட்கள் அடைகாக்கும். ஆப்கானித்தாதான் பகுதியில், இந்தப் பறவைகள் பெரும்பாலும் செதில் வயிற்று மரங்கொத்தியின் பழைய பொந்துகளில் கூடு கட்டும். மேலும் இந்த இனங்கள் வேட்டையாடிகளிடமிருந்து பாதுகாத்துக் கொள்ள ஒன்றுக்கொன்று நெருக்கமாக கூடு கட்டக்கூடும். கருந்தலைக் கிளி பொதுவாக மார்ச்-மே மாதங்களில் இனப்பெருக்கம் செய்யும். இதன் பொதுவான ஆயுட்காலம் 15-17 ஆண்டுகள்.
# பிரஜேஷ் யாதவ்

**பிரஜேஷ் யாதவ்** (*Brajesh Yadav*) என்பவர் இந்திய அரசியல்வாதியும் உத்தரப்பிரதேசத்தின் சட்டமன்ற உறுப்பினரும் ஆவார். இவர் சமாஜ்வாதி கட்சியினை சார்ந்தவர். 2022-ல் நடைபெற்ற உத்தரப்பிரதேச சட்டமன்ற தேர்தலில் சஹாஸ்வான் தொகுதியில் சமாஜ்வாதி கட்சியின் வேட்பாளராகப் போட்டியிட்டு பகுஜன் சமாஜ் கட்சியைச் சேர்ந்த ஹாஜி விட்டன் முசாரத்தை தோற்கடித்து சட்டமன்ற உறுப்பினராக வெற்றி பெற்றார்.
# எமிலியோ கோர்தோவா

**எமிலியோ கோர்தோவா** (Emilio Córdova) பெரு நாட்டைச் சேர்ந்த ஒரு சதுரங்க வீரராவார். 2008 ஆம் ஆண்டு இவருக்கு கிராண்ட்மாசுட்டர் பட்டம் வழங்கப்பட்டது.  
கோர்தோவா 2004, 2006, 2010, 2014, 2016, 2018 மற்றும் 2022 ஆம் ஆண்டுகள் உட்பட பல சதுரங்க ஒலிம்பியாடு போட்டிகளில் பெரு நாட்டைப் பிரதிநிதித்துவப்படுத்தியுள்ளார். 2023 ஆம் ஆண்டு பக்கூ நகரில் நடைபெற்ற சதுரங்க உலகக் கோப்பை போட்டியிலும் இவர் கலந்து கொண்டார்.  
கோர்தோவா 2017 ஆம் ஆண்டில் நடைபெற்ற சதுரங்க உலகக் கோப்பை போட்டிக்கு தகுதி பெற்றார். அங்கு முதல் சுற்றில் இரிச்சர்டு ராப்போர்டு இவரை தோற்கடித்தார்.  
ஆகஸ்ட் 2021 ஆம் ஆண்டு ஆகத்து மாதத்தில் வட கரோலினாவின் சார்லோட்டில் நடைபெற்ற சார்லோட்டு சதுரங்க மையத்தின் 2020 ஆம் ஆண்டின் கோடைகால கிராண்டுமாசுட்டர் தகுதிக்கான அழைப்புப் போட்டியில் கோர்தோவா 6.0/9 என்ற புள்ளி கணக்கை ஈட்டி ஒரு தோல்வியுமின்றி இரண்டாவது இடத்தைப் பெற்றார்.  
நவம்பர் 2022 ஆம் ஆண்டு நவம்பர் மாதத்தில் கோர்தோவா 2022 அமெரிக்க மாசுட்டர்கள் போட்டியில் 7/9 புள்ளிகள் ஈட்டி முதலாவது இடத்தைப் பிடித்தார்.
# விளாச்சேரி

**விளாச்சேரி** என்பது தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 192 மீட்டர் உயரத்தில், என்ற புவியியல் ஆள்கூறுகள் கொண்டு விளாச்சேரி பகுதி அமையப் பெற்றுள்ளது. மதுரை, திருப்பரங்குன்றம், ஹார்விப்பட்டி, நிலையூர், சம்பக்குளம், பசுமலை, திருநகர், தனக்கன்குளம் மற்றும் தோப்பூர் ஆகியவை விளாச்சேரி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
இந்திய மக்கள் தொகை கணக்கெடுப்பு, 2011 அடிப்படையில், விளாச்சேரி பகுதியின் மக்கள்தொகை 5,616 ஆகும்.  
விளாச்சேரியில் மண்பாண்ட கைவினைஞர்கள் ஏராளமானோர் வசிக்கின்றனர். இவர்கள் உருவாக்கும் பொம்மைகள், மண்பாண்டங்கள் வருடம் முழுவதும் விற்பனையாகின்றன. மேலும், சுவாமி சிலைகள் (குறிப்பாக, விநாயகர் சிலைகள், கிருஷ்ணர் சிலைகள், இயேசு கிறிஸ்து சிலைகள்) போன்றவை முறையே விநாயகர் சதுர்த்தி, கிருஷ்ண ஜெயந்தி, கிறிஸ்துமஸ் போன்ற பண்டிகை நாட்களையொட்டி அதிகளவில், பல பகுதிகளிலிருந்து வியாபாரிகளால் வாங்கிச் செல்லப்படுகின்றன.  
சிருங்கேரி ஸ்ரீஅபிநவ வித்யாதீர்த்த சுவாமிகளின் நல்லாசியுடன், மதுரை ஐயப்பா சேவா சங்கத்தினரால், ஐயப்பன் கோயில் ஒன்று விளாச்சேரியில் உருவாக்கப்பட்டுள்ளது. இங்கு பட்டாபிராமர் கோயில் ஒன்றும் நிறுவப்பட்டுள்ளது.  
விளாச்சேரி பகுதியானது, திருப்பரங்குன்றம் (சட்டமன்றத் தொகுதி) சார்ந்தது. மேலும் இப்பகுதி விருதுநகர் மக்களவைத் தொகுதி வரம்புக்குட்பட்டதாகும்.
# கௌரிபிதனூரு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1952 | என். சி. நாகய்யா ரெட்டி | இந்திய தேசிய காங்கிரஸ் |  |
| 1957 | கே. ஹெச். வெங்கட ரெட்டி | சுயேச்சை |  |
| 1962 | ஆர். என். லட்சுமிபதி |  |  |
| 1967 |  |  |  |
| 1972 | வி. கிருஷ்ணா ராவ் | இந்திய தேசிய காங்கிரஸ் |  |
| 1978 | பி. என். கே. பாப்பய்யா | இந்திரா காங்கிரஸ் |  |
| 1983 | ஆர். என். லட்சுமிபதி | ஜனதா கட்சி |  |
| 1985 | சந்திரசேகரா |  |  |
| 1989 | எஸ். வி. அஸ்வத்தநாராயண ரெட்டி | இந்திய தேசிய காங்கிரஸ் |  |
| 1994 | என். ஜோதி ரெட்டி | ஜனதா தளம் |  |
| 1999 | என். ஹெச். சிவசங்கர ரெட்டி | சுயேச்சை |  |
| 2004 | இந்திய தேசிய காங்கிரஸ் |  |  |
| 2008 |  |  |  |
| 2013 |  |  |  |
| 2018 |  |  |  |
| 2023 | கே. ஹெச். புட்டசுவாமி கௌடா (கே. ஹெச். பி.) | சுயேச்சை | } |
# ஓபெர் இலகாவ்

ஓபெர் இலகாவ்(Ofer Lahav) ) இலண்டன் பல்கலைக்கழக கல்லூரியில் வானியல் பெரென் இருக்கை (UCL) பேராசிரியரும் பன்னாட்டுக்கணித, இயற்பியல் அறிவியல் புலத்தின்(MAPS) துணைப் புலமுதல்வரும் (மற்றும் தரவு அறிவியல் முனைவர் பயிற்சி (STFC) மையத்தின் இணை இயக்குநரும் ஆவார். இவரது ஆராய்ச்சி, குறிப்பாக இருண்ட பொருள், இருண்ட ஆற்றல் சார்ந்த நோக்கீட்டு அண்டவியல் ஆகும். அவரது பணி பேரளவு தரவுகளுக்கான எந்திரக் கற்றலையும் உள்ளடக்கியதாகும்.  
இவர் UCL வானியற்பியல் தலைவராகவும் (2004-2011), UCL இன் கணிதம் மற்றும் இயற்பியல் அறிவியல் புலத் துணைப் புலமுதல்வராகவும் (ஆராய்ச்சி) (2011-2015) அரசு வானியல் கழகத்தின் துணைத் தலைவராகவும் (2010-2012). டார்க் எனர்ஜி சர்வேயின் (DES) நிறுவனர்களில் ஒருவராகவும் இருந்தார். மேலும் அவர் பன்னாட்டு DES அறிவியல் குழுவில் தொடக்கத்திலிருந்து 2016 வரை இணைத் தலைவராக இருந்தார். இவர் DES:UK , DESI :UK கூட்டமைப்பு , DES அறிவுரை வாரியம் ஆகியவற்றுக்கும் தலைமை தாங்குகிறார். அவர் முன்பு STFC அறிவியல் வாரியத்தின் (2016-2019) உறுப்பினராகவும் பணியாற்றினார். 2012 முதல் 2018 வரை, இவர் ஐரோப்பிய ஆராய்ச்சி மன்ற (ERC) " இருண்ட ஆற்றல் சோதிப்புச் சட்டகம்" உயர்நல்கைத் திட்டத்தை " (TESTDE திட்டம்) வழிநடத்தினார்.
# ஓபெர் இலகாவ்

## கல்வி

இவர் டெல்-அவிவ் பல்கலைக்கழகத்தில் இயற்பியலில் 1980 இல் இளம் அறிவியல் பட்டம் பெற்றார். இவர் பென்-குரியன் பல்கலைக்கழகத்தில் 1985 இல் மூதறிவியல் பட்டத்தை இயற்பியலில் பெற்றார். இவர் முனைவர் பட்டத்தை வானியலில் கேம்பிரிட்ஜ் பல்கலைக்கழக<nowiki/>த்தில் 1988 இல் பெற்றார். அங்கு அவர் பின்னர் 1990 முதல் 2003 வரை வானியல் நிறுவன ஊழியர்களின் உறுப்பினராக இருந்தார். கேம்பிரிட்ஜ்.செயின்ட் கேதரின் கல்லூரியில் ஆய்வுறுப்பினராக இருந்தார்,
# ஓபெர் இலகாவ்

## ஆராய்ச்சி

இவரது ஆராய்ச்சி இருண்ட பொருள், இருண்ட ஆற்றல் சார்ந்த அண்டவியல் ஆய்வுகளில் கவனம் செலுத்துகிறது.
இணை மதிப்பாய்வு செய்யப்பட்ட அறிவியல் இதழ்களில் 400 க்கும் மேற்பட்ட ஆராய்ச்சி கட்டுரைகளை இவர் இணைந்து எழுதியுள்ளார் , இவற்றில் 10 அழைக்கப்பட்ட மதிப்பாய்வு கட்டுரைகளும் புத்தக இயல்களும் அடங்கும். இவர் ஒரு தாம்சன் ஐஎஸ்ஐயால் மேற்கோள் காட்டப்பட்ட எழுத்தாளர் ஆவார். இவரது எச் - சுட்டி எண்ணிக்கை 83 ஆகும். இவரது கடந்தகால முனைவர் பட்ட மாணவர்களில் கிறிசு இலின்டாட்டும் அடங்குவார்.
# சிக்கபள்ளாப்புரா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | எஸ். முனிராஜூ | இந்திய தேசிய காங்கிரஸ் |
| ஏ. முனியப்பா | சுயேச்சை |  |
| 1967 | கே. எம். புட்டசுவாமி | இந்திய தேசிய காங்கிரஸ் |
| 1972 | சி. வி. வெங்கடராயப்பா |  |
| 1978 | ரேணுகா ராஜேந்திரன் | இந்திரா காங்கிரஸ் |
| 1983 | ஏ. முனியப்பா | சுயேச்சை |
| 1985 | கே. எம். முனியப்பா | ஜனதா கட்சி |
| 1989 | ரேணுகா ராஜேந்திரன் | இந்திய தேசிய காங்கிரஸ் |
| 1994 | எம். சிவானந்தா | சுயேச்சை |
| 1999 | கே. வி. அனசுயம்மா நடராஜன் | இந்திய தேசிய காங்கிரஸ் |
| 2004 | எஸ். எம். முனியப்பா |  |
| 2008 | கே. பி. பச்சேகௌடா | மதச்சார்பற்ற ஜனதா தளம் |
| 2013 | கே. சுதாகர் | இந்திய தேசிய காங்கிரஸ் |
| 2018 |  |  |
| 2019**குறிப்பு** |  |  |
# லாரோ மொஸ்கார்டினி

**இலாரோ மொசுகார்தினி** *(Lauro Moscardini)* (பிறப்புஃ அக்டோபர் 30,1961) ஒரு இத்தாலிய வானியற்பியலாளரும் அண்டவியலாளரும் ஆவார். காசியனல்லாத தொடக்க நிலைமைகளுடன் N - பொருள் அண்டவியல் உருவகப்படுத்துதல்களை மொசுகார்தினி ஆய்வு செய்துள்ளார். இவரது ஆராய்ச்சி செயல்பாடு முதன்மையாக கோட்பாட்டு, நோக்கீட்டு அண்டவியல் துறையில் கவனம் செலுத்துகிறது , குறிப்பாக வானியற்பியலில் எண் நுட்பங்களைப் பயன்படுத்துதல், பேரியல் அண்ட கட்டமைப்புகளின் உருவாக்கம் பற்றிய ஆய்வுகளில். மொசுகார்தினியின் ஆராய்ச்சி ஈடுபடுகிறது. இது அண்டப் பேரியல் கட்டமைப்புகளின் நோக்கீடுகளும் படிமங்களின் உருவாக்கமும் கலந்த கலவையாகும்.
# லாரோ மொஸ்கார்டினி

## வாழ்க்கை

மொசுகார்தினி 1961 அக்டோபர் 30 அன்று இத்தாலியின் எமிலியா பகுதியில் பிறந்தார். 1986 ஆம் ஆண்டில் இலாரியா பட்டமும் , 1989 ஆம் ஆண்டில் போலோக்னா பல்கலைக்கழகத்தில் வானியலில் (காசியன் அல்லாத தொடக்க நிலைமைகளுடன் அண்டவியல் என் - பொருள் உருவகப்படுத்துதல்கள்) முனைவர் பட்டமும் பெற்றார். மொசுகார்தினி 1990 முதல் 1991 வரை பிரைட்டன் பல்கலைக்கழகத்தில் முதுமுனைவர் ஆய்வுப் பணியைச் செய்தார். 1991 முதல் படோவா பல்கலைக்கழகத்தின் வானியல் துறையில் ஆராய்ச்சியாளராகவும் உள்ளார். பாவியா பல்கலைக்கழகத்தில் வானியற்பியல் குறித்த பாடத்திட்டத்தை மொசுகார்தினி கற்பித்தார். நவம்பர் 2002 இல் மொசுகார்தினி போலோக்னா பல்கலைக்கழகத்தின் வானியல் துறையில் இணை பேராசிரியராகவும் பிறகு 2016 செப்டம்பரில் முழு பேராசிரியராகவும் அமர்த்தப்பட்டார். அவர் 50 எச் - சுட்டுகளைக் கொண்டுள்ளார். மேலும்ம் 8000 க்கும் மேற்பட்ட மேற்கோள்களைக் கொண்டுள்ளார்.
# லாரோ மொஸ்கார்டினி

## ஆராய்ச்சி

இலாரோ மொசுகார்தினி இருநூறுக்கும் மேற்பட்ட பரிந்துரைக்கப்பட்ட ஆராய்ச்சி வெளியீடுகளின் சிறந்த ஆராய்ச்சியாளரும் இணை ஆசிரியரும் ஆவார். பெரிய அளவிலான கட்டமைப்பு உருவாக்கத் துறையில் , குறிப்பாக உயர் செம்பெயர்ச்சி பால்வெளிக் கொத்தின் படிமத்தை உருவாக்குவதில் இவர் முத்ன்மைப் பங்களிப்புகளை வழங்கியுள்ளார்.
# லாரோ மொஸ்கார்டினி

## பன்னாட்டு வானியல் ஒன்றியம்

மொசுகார்தினி பன்னாட்டு வானியல் ஒன்றியத்தின் உறுப்பினராக பல்வேறு பிரிவுகளில் முனைப்பாகச் செயல்பட்டு வருகிறார்.  
- பிரிவு B வசதிகள் தொழில்நுட்பங்கள், தரவு அறிவியல் உறுப்பினர்
- பிரிவு டி உயர் ஆற்றல் நிகழ்வு, அடிப்படை இயற்பியல் உறுப்பினர்
- பிரிவு ஜே பால்வெளிகள், மற்றும் அண்டவியல் உறுப்பினர்
- உறுப்பினர் , ஆணையம் B1 கணிப்பு வானியற்பியல்
- இடை - பிரிவு B - H - J ஆணையத்தின் இடை - பால்வெளி ஊடக உறுப்பினர்
- குறுக்குப் பிரிவு டி - ஜே ஆணையத்தின் உறுப்பினர், மீப்பொருண்மைக் கருந்துளை, பால்வெளிப் படிமலர்ச்சி  
பன்னாட்டு வானியல் ஒன்றியத்துக்குள் கடந்தகால இணைப்பு  
- பிரிவு VIII பால்வெளிகளும் அண்டமும் முன்னாள் உறுப்பினர் (2012 வரை)
- 47 அண்டவியல் ஆணையத்தின் முன்னாள் உறுப்பினர் (2015 வரை)
# லாரோ மொஸ்கார்டினி

## பல்வகை

இத்தாலியில் உள்ள போப் அஞ்சல் அட்டைகளின் மிகப்பெரிய, மிகவும் மதிப்புமிக்க சேகரிப்புகளில் ஒன்ற இலாரோ மொசுகார்தினி வைத்திருக்கிறார் , மேலும் அவர் இந்தத் துறையில் புகழ்பெற்ற வல்லுனர் ஆவார்.
அவர் உரோம நாணயவியலிலும் ஆர்வம் கொண்டவர்.
# மோழ்சே கார்மேலி

## அண்டவியல் பொது சார்பியல்

1990களில் கார்மெலி அண்டவியல் பொது சார்பியல் எனப்படும் புதிய அண்டவியல் கோட்பாட்டை உருவாக்கினார். அவர் ஐன்ஸ்டீனின் பொது சார்பியல் கோட்பாட்டை எடுத்து அதை ஐந்து பரிமாணங்களாக விரிவுபடுத்தினார் - ஹப்பிள் ஓட்டத்தில் விரிவடைந்து வரும் விண்மீன் திரள்களின் ரேடியல் வேகத்தை ஐந்தாவது பரிமாணமாக சேர்த்தார். இந்த ஐந்தாவது பரிமாணம் *விண்வெளி - வேகம்* என்று அழைக்கப்படுகிறது. 1997 ஆம் ஆண்டில் அவர் தனது புத்தகத்தில் கோட்பாட்டின் ஆரம்ப சிறப்பு சார்பியல் பதிப்பை வெளியிட்டார் *அண்டவியல் சிறப்பு சார்பியல்ஃ விண்வெளியின் பெரிய அளவிலான அமைப்பு* நேரம் மற்றும் வேகம். அடுத்த தசாப்தத்தில் அதன் தாக்கங்கள் குறித்து பல ஆவணங்களை வெளியிட்ட அண்டவியல் பொது சார்பியல் எனப்படும் முழுமையான பொது சார்பியல் கோட்பாட்டை அவர் உருவாக்கினார்.
# மோழ்சே கார்மேலி

## ஆராய்ச்சி ஆர்வங்கள்

- அண்டவியல்
- வானியற்பியல்
- பொது சார்பியல்
- சிறப்பு சார்பியல்
- அளவீட்டுக் கோட்பாடு
- கணித இயற்பியல்
- புள்ளியியல் இயற்பியல்
- அணுக்கரு இயற்பியல்
# மோழ்சே கார்மேலி

## குறிப்பிடத்தக்க வெளியீடுகள்

### புத்தகங்கள்

-
-
-
-
-
-
-
-
# மோழ்சே கார்மேலி

## குறிப்பிடத்தக்க வெளியீடுகள்

### அதிகம் மேற்கோள் காட்டப்பட்ட ஆராய்ச்சிக் கட்டுரைகள்

-
-
-
-
-
-
-
-
-  
- Complete lists of Carmeli's works can be found at Microsoft Academic Search (with links), or at his publications page at Ben Gurion University (text only).
# பூந்தலைக்கிளி

**பூந்தலை கிளி** ( *Blossom-headed parakeet* ) என்பது சிட்டாகுலிடே குடும்பத்தைச் சேர்ந்த ஒரு கிளி ஆகும்.
# பூந்தலைக்கிளி

## வகைபிரித்தல்

இந்த இனம் இரண்டு கிளையினங்களாக பிரிக்கப்பட்டுள்ளது:  
- *ஹிமாலயாப்சிட்டா ரோசாட்டா ஜூனே* பிஸ்வாஸ், 1951 (தெற்கு மியான்மர் மற்றும் தாய்லாந்து முதல் லாவோஸ், கம்போடியா மற்றும் வியட்நாம் வரை)
- *ஹிமாலயாப்சிட்டா ரோசாட்டா ரோசாட்டா* பிஸ்வாஸ், 1951 (வட இந்தியா முதல் பூட்டான், வங்கதேசம் மற்றும் வட மியான்மர்)
# பூந்தலைக்கிளி

## பரவலும் வாழ்விடமும்

இந்த இனம் கிழக்கு வங்காளதேசம், பூட்டான், வடகிழக்கு இந்தியா, நேபாளம், கிழக்கு நோக்கி தென்கிழக்காசியா ( கம்போடியா, லாவோஸ், மியான்மர், தாய்லாந்து, வியட்நாம் ), சீனாவில் வசித்து இனப்பெருக்கம் செய்பவை. பூந்தலைக்கிளி தாழ்நிலங்கள், அடிவார திறந்தவெளி காடுகள், வன விளிம்புகளில் வாழ்கிறது.
# பூந்தலைக்கிளி

## விளக்கம்

பூந்தலைக்கிளி ஒரு வெளிர் பச்சை நிற கிளி ஆகும். இது 18 செமீ (7.1 அங்) நீளமுள்ள வாலுடன் சேர்த்து 30செமீ (12அங்) 18 நீளம் கொண்டது. ஆண் பறவையின் தலை இளஞ்சிவப்பு நிறத்தில் இருக்கும். தலை உச்சி, பிடரி, தாடை வெளிர் நீலமாக இருக்கும். ஒரு குறுகிய கருப்பு கழுத்துப் பட்டையும், ஒரு கருப்பு கன்னப் பட்டையும் இருக்கும். தோள்பட்டையில் ஒரு சிவப்புத் திட்டு இருக்கும். பிட்டம், வால் போன்றவை நீல-பச்சையாக இருக்கும். வால் முனை மஞ்சள் நிறமாக இருக்கும். மேல் அலகு மஞ்சள் நிறத்திலும், கீழ் அலகு கருமையாகவும் இருக்கும். பெண் பறவைவைக்கு வெளிர் சாம்பல் நிற தலை இருக்கும். கருப்பு கழுத்துப் பட்டை, வெவ்வேறு தலை நிறம் மற்றும் வாலில் உள்ள மஞ்சள் முனை இந்த இனத்தை இதை ஒத்த செந்தலைக் கிளியிலிருந்து ( *எச். சயனோசெபலா* ) வேறுபடுத்துகிறது.
# பூந்தலைக்கிளி

## உயிரியல்

பூந்தலைக்கிளிகள் மரங்களில் உள்ள பொந்துகளில் கூடு கட்டி, 4-5 வெள்ளை முட்டைகளை இடுகின்றன. இதன் உணவில் பழங்கள், பூக்கள் முதன்மை இடம் கொண்டுள்ளன. இது கூடிவாழ்கின்ற மற்றும் முகுந்த ஒலி எழுப்பும் இனமாகும்.
# பூந்தலைக்கிளி

## நூல் பட்டியல்

- Grimmett, Inskipp y Inskipp, Birds of India ISBN 0-691-04910-6
- Josep del Hoyo, Andrew Elliott, Jordi Sargatal (Hrsg.): Handbook of the Birds of the World. Volume 4: Sandgrouse to Cuckoos. Lynx Edicions, Barcelona, 1997. ISBN 8487334229
- Joseph Michael Forshaw: Parrots of the World - An Identification Guide. Princeton University Press, Princeton 2006, ISBN 978-0-691-09251-5.
# யோக நகரி ரிசிகேசு தொடருந்து நிலையம்

**யோக நகரி ரிசிகேசு தொடருந்து நிலையம்** (*Yog Nagari Rishikesh railway station*) என்பது இந்தியாவின் உத்தராகண்டம் மாநிலத்தில் உள்ள ரிசிகேசு நகருக்குச் சேவை செய்யும் தொடருந்து நிலையமாகும். இது இந்திய இரயில்வேயின் வடக்கு இரயில்வே மண்டலத்தில் அமைந்துள்ளது. இதன் நிலையக் குறியீடு ஒய். என். ஆர். கே. (YNRK) ஆகும்.
# யோக நகரி ரிசிகேசு தொடருந்து நிலையம்

## வரலாறு

ரிசிகேசு-கர்ணபிரயாக் பாதை என்பது ரிசிகேசில் உள்ள யோக நகரி ரிசிகேசு தொடருந்து நிலையத்திலிருந்து கர்ணபிரயாகை வரை அமைக்கப்பட்ட புதிய தொடருந்து பாதையாகும். இந்தத் தொடருந்து பாதையானது நான்கு புனிதத் தலங்களை சோட்டா சார் தாமுடன் இணைக்க இந்திய இரயில்வே முன்மொழியப்பட்ட பாதை இதுவாகும்.
# யோக நகரி ரிசிகேசு தொடருந்து நிலையம்

## அமைவிடம்

இந்தியாவின் உத்தராகண்டம் மாநிலத்தில் உள்ள தேராதூன் மாவட்டத்தில் உள்ள ரிசிகேசில் இந்த தொடருந்து நிலையம் அமைந்துள்ளது.
# யோக நகரி ரிசிகேசு தொடருந்து நிலையம்

## அடையாளம்

யோக நகரி ரிசிகேசு தொடருந்து நிலைய மொழியாக ஆங்கிலம், இந்தி மற்றும் சமசுகிருதம் உள்ளது.
# யோக நகரி ரிசிகேசு தொடருந்து நிலையம்

## தொடர்வண்டி

இந்திய ரயில்வே சில தொடருந்துகளை இந்நிலையத்திற்கு நீட்டித்துள்ளது.  
- கலிங்க உட்கல் விழா சிறப்பு
- யோகா விரைவுவண்டி
- யோக நகரி ரிசிகேசி-பிரயாக்ராஜ் சங்கம் விரைவுவண்டி
- யோக நகரி ரிசிகேசு-ஜம்மு தாவி விரைவுவண்டி
- உதய்பூர் சிட்டி-யோக நகரி ரிசிகேசு விரைவுவண்டி
- டூன் விரைவுவண்டி
# யோக நகரி ரிசிகேசு தொடருந்து நிலையம்

## மேலும் பார்க்கவும்

- ரிஷிகேஷ் ரயில் நிலையம்
- ரிஷிகேஷ்-கர்ணபிரயாக் கோடு